stanford-oval/wikipedia huggingface dataset:
อักษรอะญะมี
อักษรอะญะมีสำหรับภาษาเฮาซา

ภาษาเฮาซาเขียนด้วยอักษรอะญะมีตั้งแต่ประมาณพุทธศตวรรษที่ 20 ไม่มีระบบมาตรฐานสำหรับอักษรอะญะมี และผู้เขียนต่างคนกันใช้ตัวอักษรต่างกัน สระเสียงสั้นแสดงด้วยเครื่องหมายสระซึ่งมีใช้น้อยในอักษรอาหรับที่ไม่ได้ใช้เขียนอัลกุรอ่าน  เอกสารลายมือเขียนภาษาเฮาซายุคกลางจำนวนมากคล้ายกับเอกสารทิมปุกตูที่เขียนด้วยอักษรอะญะมี ต่อไปนี้เป็นตัวอย่างอักษรอะญะมีสำหรับภาษาเฮาซา
| อักษรละติน | สัทอักษรสากล | อักษรอาหรับ อะญะมี |
| --- | --- | --- |
| a | /a/ |   ـَ‎ |
| a | /aː/ |   ـَا‎ |
| b | /b/ |   ب‎ |
| ɓ | /ɓ/ |   ب‎ (เหมือนกับ b), ٻ‎ (ไม่ใช้ในภาษาอาหรับ) |
| c | /tʃ/ |   ث‎ |
| d | /d/ |   د‎ |
| ɗ | /ɗ/ |   د‎ (เหมือนกับ d), ط‎ (สามารถใช้เป็น ts) |
| e | /e/ |   تٜ‎ (ไม่ใช้ในภาษาอาหรับ) |
| e | /eː/ |   تٰٜ‎ (ไม่ใช้ในภาษาอาหรับ) |
| f | /ɸ/ |   ف‎ |
| g | /ɡ/ |   غ‎ |
| h | /h/ |   ه‎ |
| i | /i/ |   ـِ‎ |
| i | /iː/ |   ـِى‎ |
| j | /(d)ʒ/ |   ج‎ |
| k | /k/ |   ك‎ |
| ƙ | /kʼ/ |   ك‎ (เหมือนกับ k), ق‎ |
| l | /l/ |   ل‎ |
| m | /m/ |   م‎ |
| n | /n/ |   ن‎ |
| o | /o/ |   ـُ‎   (เหมือนกับ u) |
| o | /oː/ |   ـُو‎ (เหมือนกับ u) |
| r | /r/, /ɽ/ |   ر‎ |
| s | /s/ |   س‎ |
| sh | /ʃ/ |   ش‎ |
| t | /t/ |   ت‎ |
| ts | /(t)sʼ/ |   ط‎ (สามารถใช้ตัว ɗ), ڟ‎ (ไม่ใช้ในภาษาอาหรับ) |
| u | /u/ |   ـُ‎   (เหมือนกับ o) |
| u | /uː/ |   ـُو‎ (เหมือนกับ o) |
| w | /w/ |   و‎ |
| y | /j/ |   ی‎ |
| z | /z/ |   ز‎     ذ‎ |
| ʼ | /ʔ/ |   ع‎ |
ดูเพิ่ม

ภาษาเฮาซา
อักษรโวลอฟ
อัลฆามิอา
อักษรยาวี
ชุดตัวอักษรเปอร์เซีย
เอกสารตัวเขียนทิมบักตู
อักษรอาร์วี
วรรณกรรม

Hegyi, O. (1979). "Minority and restricted uses of the Arabic alphabet: the aljamiado phenomenon". Journal of the American Oriental Society. 99 (2): 262–269. doi:10.2307/602662. ISSN 0003-0279. JSTOR 602662. S2CID 163610376. สืบค้นเมื่อ 23 December 2021.
แหล่งข้อมูลอื่น

"Notes on sub-Saharan languages written in Arabic script". A-label: African Languages Between the Lines. a research blog associated with the Ajami Lab at the Centre for the Study of Manuscript Cultures at the Universität Hamburg, a research blog associated with the Ajami Lab at the Centre for the Study of Manuscript Cultures at the Universität Hamburg
PanAfrican L10n page on Arabic script and "Ajami"
Omniglot page on Hausa Ajami Script
| ด ค กอักษรอาหรับที่ใช้เขียนภาษาต่าง ๆ |
| --- | --- |
ทวีปยุโรป: อัลฆามิอา · อาเรบีตซา · อาเซอร์ไบจาน · เอลิฟบา · เบลารุส · ตาตาร์ไครเมีย · คาซัค · ตุรกีออตโตมัน · ภาษาตาตาร์ (อิสเกอิมลา · ยางาอิมลา)
ทวีปเอเชีย: อาหรับ · มลยาฬัม · อาร์วี · อาเซอร์ไบจาน · บูรีโวลิโอ · ยาวี · คาซัค · โควาร์ · เคิร์ด · คีร์กีซ · ตุรกีออตโตมัน · ปาทาน · เปโกน · เปอร์เซีย · สาไรกี · สินธี · ชาห์มุขี · ทาจิก · เติร์กเมน · อูรดู · อุยกูร์ · อุซเบก · เสี่ยวเอ๋อร์จิง
ทวีปแอฟริกา: อาฟรีกานส์ · อยามี · เบอร์เบอร์ · ฟูลา · โซราเบ · สวาฮีลี · วาดาอัด · โวลอฟ
| --- | --- |
ฐานข้อมูลการควบคุมรายการหลักฐาน: ประจำชาติ :  อิสราเอล  สหรัฐ
อัรร็อกเกาะฮ์

35°57′N 39°01′E﻿ / ﻿35.950°N 39.017°E﻿ / 35.950; 39.017
| อัรร็อกเกาะฮ์ |
| --- | --- |
เมือง
ภาพถ่ายเมืองอัรร็อกเกาะฮ์
แสดงแผนที่ประเทศซีเรียแสดงแผนที่เมดิเตอร์เรเนียนตะวันออกแสดงแผนที่ทวีปเอเชีย
พิกัด:  35°57′N 39°01′E﻿ / ﻿35.950°N 39.017°E﻿ / 35.950; 39.017
country:  ซีเรีย
ก่อตั้ง: 244-242 ปีก่อนคริสตกาล
พื้นที่
 • เมือง: 1,962 ตร.กม. (758 ตร.ไมล์)
ความสูง: 245 เมตร (804 ฟุต)
ประชากร (2004)
 • เมือง: 220,268 คน
 • ความหนาแน่น: 110 คน/ตร.กม. (290 คน/ตร.ไมล์)
 • รวมปริมณฑล: 338,773 คน
เขตเวลา: UTC+2
รหัสพื้นที่: 22
อัรร็อกเกาะฮ์ (อาหรับ: ٱلرَّقَّة, อักษรโรมัน: ar-Raqqah, also Rakka) เป็นเมืองในประเทศซีเรีย ตั้งทางฝั่งซ้ายของแม่น้ำยูเฟรทีส ห่างจากอะเลปโปไปทางตะวันออกประมาณ 160 (99 ไมล์) ตั้งอยู่ห่างจากเขื่อนทับคา ไปทางทิศตะวันออกซึ่งเป็นเขื่อนที่ใหญ่ที่สุดในประเทศซีเรีย นอกจากนี้ยังเป็นเมืองหลวงของรัฐอิสลามตั้งแต่ปี ค.ศ. 2014 ถึง ค.ศ. 2017 เมืองนี้มีจำนวนประชากร 531,952 คนจากการสำรวจสำมะโนประชากรอย่างเป็นทางการในปี ค.ศ. 2021 อัรร็อกเกาะฮ์จึงเป็นเมืองใหญ่อันดับหกในซีเรีย
ในช่วงสงครามกลางเมืองซีเรีย เมืองนี้ถูกยึดครองในปี ค.ศ. 2013 โดยฝ่ายค้านซีเรีย และต่อมาโดยรัฐอิสลาม ทำให้เมืองนี้เป็นเมืองหลวงของรัฐอิสลามในปี 2014 เป็นผลทำให้เมืองนี้ถูกโจมตีทางอากาศจากกองกำลังของรัฐบาลซีเรีย รัสเซีย สหรัฐ และประเทศอื่น ๆ อีกหลายประเทศ และโครงสร้างทางศาสนาที่ไม่ได้เป็นนิกายซุนนีในเมืองถูกทำลายโดยกลุ่มรัฐอิสลาม โดยเฉพาะอย่างยิ่งมัสยิด Uwais al-Qarni ของนิกายชีอะฮ์ ในขณะที่บางแห่งถูกดัดแปลงเป็นมัสยิดซุนนี เมื่อวันที่ 17 ตุลาคม ค.ศ. 2017 หลังจากการสู้รบอันยาวนานซึ่งก่อให้เกิดความเสียหายครั้งใหญ่ในเมือง กองกำลังประชาธิปไตยซีเรีย (ซึ่งเป็นแนวร่วมต่อสู้กับรัฐบาล) ได้ประกาศปลดปล่อยเมืองอัรร็อกเกาะฮ์จากรัฐอิสลามได้เสร็จสมบูรณ์
ออราน

| ออราน وهران |
| --- | --- |
นคร
จากบน ซ้ายไปขวา: ท่าเรือออราน, หอ Mobilar, ศาลากลางนครออราน, อาสนวิหารพระหฤทัย, โรงแรมเชอราตัน, โบสถ์น้อยซันตา-ครูซ และมัสยิดอับดุลฮะมีด บิน บาดีส
   ตรา
สมญา: อัลบาฮิยะฮ์ (เปล่งปลั่ง)

ออรานที่ตั้งในประเทศแอลจีเรียแสดงแผนที่Algeriaออรานออราน (แอฟริกา)แสดงแผนที่แอฟริกา
พิกัด: 35°41′49″N 0°37′59″W﻿ / ﻿35.69694°N 0.63306°W﻿ / 35.69694; -0.63306
ประเทศ:  แอลจีเรีย
จังหวัด: ออราน
อำเภอ: ออราน
ก่อตั้งอีกครั้ง: ค.ศ. 944
การปกครอง
 • วาลี (ผู้ว่าการ): Massoud Djari
พื้นที่
 • นคร: 2,121 ตร.กม. (819 ตร.ไมล์)
ความสูง: 0.9 เมตร (3 ฟุต)
ประชากร (2008 สำหรับเขตนคร, 2019 สำหรับเขตมหานคร)
 • นคร: 4,130,039  คน
 • รวมปริมณฑล: 6,089,731 คน
เขตเวลา: UTC+1 (เวลายุโรปกลาง)
รหัสไปรษณีย์: 31000 - 31037
ออราน (ฝรั่งเศส: Oran) หรือ วะฮ์รอน (อาหรับ: وَهْرَان) เป็นเมืองที่ใหญ่สุดเป็นอันดับ 2 ของแอลจีเรีย ตั้งอยู่ทางชายฝั่งตะวันตกเฉียงเหนือของแอลจีเรีย ซึ่งเป็นเมืองศูนย์กลางของจังหวัดออราน ใน ค.ศ. 2008 มีประชากร 803,329 คน ขณะที่เขตมหานครมีประชากรประมาณ 1,500,000 คน ทำให้เป็นนครที่มีประชากรมากเป็นอันดับสองของประเทศ
ศัพทมูลวิทยา

ศัพท์นี้มีที่มาจากรากเบอร์เบอร์ว่า hr หมายถึงสิงโต ซึ่งมีการพิสูจน์ในกลุ่มภาษาเบอร์เบอร์หลายแบบ เช่น uharu และ ahra ตำนานพื้นเมืองทั่วไประบุว่า ในช่วงประมาณ ค.ศ. 900 มีผู้พบเห็นสิงโตในพื้นที่นี้ สิงโตสองตัวสุดท้ายถูกฆ่าบนภูเขาใกล้ออราน ทำให้ต่อมาได้รับฉายาว่า la montagne des lions ("ภูเขาสิงโต") หน้าศาลากลางนครออรานมีรูปปั้นสิงโตยักษ์สองตัวเป็นสัญลักษณ์ของเมือง
ภูมิศาสตร์ > ภูมิอากาศ

| ข้อมูลภูมิอากาศของออราน> เดือน | ข้อมูลภูมิอากาศของออราน> ม.ค. | ข้อมูลภูมิอากาศของออราน> ก.พ. | ข้อมูลภูมิอากาศของออราน> มี.ค. | ข้อมูลภูมิอากาศของออราน> เม.ย. | ข้อมูลภูมิอากาศของออราน> พ.ค. | ข้อมูลภูมิอากาศของออราน> มิ.ย. | ข้อมูลภูมิอากาศของออราน> ก.ค. | ข้อมูลภูมิอากาศของออราน> ส.ค. | ข้อมูลภูมิอากาศของออราน> ก.ย. | ข้อมูลภูมิอากาศของออราน> ต.ค. | ข้อมูลภูมิอากาศของออราน> พ.ย. | ข้อมูลภูมิอากาศของออราน> ธ.ค. | ข้อมูลภูมิอากาศของออราน> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดที่เคยบันทึก °C (°F) | 26.4 (79.5) | 33.0 (91.4) | 36.6 (97.9) | 33.2 (91.8) | 40.0 (104) | 39.5 (103.1) | 45.8 (114.4) | 43.8 (110.8) | 40.6 (105.1) | 39.0 (102.2) | 33.0 (91.4) | 30.8 (87.4) | 45.8 (114.4) |
| อุณหภูมิสูงสุดเฉลี่ย °C (°F) | 16.6 (61.9) | 17.7 (63.9) | 19.7 (67.5) | 21.5 (70.7) | 23.9 (75) | 27.7 (81.9) | 30.5 (86.9) | 31.6 (88.9) | 29.0 (84.2) | 25.2 (77.4) | 20.6 (69.1) | 17.7 (63.9) | 23.5 (74.3) |
| อุณหภูมิเฉลี่ยแต่ละวัน °C (°F) | 10.9 (51.6) | 12.1 (53.8) | 13.9 (57) | 15.8 (60.4) | 18.6 (65.5) | 22.3 (72.1) | 25.0 (77) | 25.9 (78.6) | 23.4 (74.1) | 19.6 (67.3) | 15.1 (59.2) | 12.2 (54) | 17.9 (64.2) |
| อุณหภูมิต่ำสุดเฉลี่ย  °C (°F) | 5.1 (41.2) | 6.5 (43.7) | 8.1 (46.6) | 10.0 (50) | 13.2 (55.8) | 16.9 (62.4) | 19.4 (66.9) | 20.1 (68.2) | 17.7 (63.9) | 14.0 (57.2) | 9.5 (49.1) | 6.7 (44.1) | 12.3 (54.1) |
| อุณหภูมิต่ำสุดที่เคยบันทึก °C (°F) | -3.0 (26.6) | -3.0 (26.6) | -1.3 (29.7) | 0.0 (32) | 3.0 (37.4) | 5.0 (41) | 11.0 (51.8) | 9.0 (48.2) | 7.7 (45.9) | 3.0 (37.4) | 0.0 (32) | -6.1 (21) | −6.1 (21) |
| หยาดน้ำฟ้า มม (นิ้ว) | 43.6 (1.717) | 44.4 (1.748) | 35.0 (1.378) | 29.6 (1.165) | 27.2 (1.071) | 3.8 (0.15) | 1.8 (0.071) | 2.7 (0.106) | 13.2 (0.52) | 24.8 (0.976) | 55.5 (2.185) | 45.2 (1.78) | 326.8 (12.866) |
| ความชื้นร้อยละ | 79.5 | 76.5 | 74.0 | 70.0 | 68.0 | 66.2 | 64.7 | 66.5 | 70.2 | 73.9 | 76.3 | 78.6 | 72.03 |
| วันที่มีหยาดน้ำฟ้าโดยเฉลี่ย (≥ 0.1 mm) | 8.7 | 8.5 | 7.1 | 7.2 | 6.9 | 2.0 | 1.3 | 1.8 | 3.6 | 6.6 | 8.4 | 8.8 | 70.9 |
แหล่งที่มา 1: World Meteorological Organization (UN)
แหล่งที่มา 2: climatebase.ru (สูงสุด, ความชื้น)
เขตการปกครอง > เขต

นับตั้งแต่ ค.ศ. 2019 ออรานแบ่งเขตการปกครองเป็น 18 เขตกับ 83 ย่าน
| เขต | ชื่ออาหรับ | ทับศัพท์ |
| --- | --- | --- |
| 1    | الحمري | อัลฮัมรี |
| 2    | حي الإمام الهواري | ฮัยอัลอิมามุลฮุวารี |
| 3    | السعادة | อัสซะอาดะฮ์ |
| 4    | المقري | อัลมะเกาะรี |
| 5    | الحمري | อัลฮัมรี |
| 6    | البدر | อัลบัดร์ |
| 7    | الصديقية | อัศเศาะดีกียะฮ์ |
| 8    | المنزه | อัลมันซะฮ์ |
| 9    | الأمير | อัลอะมีร |
| 10    | العثمانية | อัลอุษมานียะฮ์ |
| 11    | بوعمامة | บูอะมามะฮ์ |
| 12    | محي الدين | มุฮียัดดีน |
ความสัมพันธ์นานาชาติ > เมืองพี่น้อง

ออรานมีเมืองพี่น้องถึง 21 เมือง:
อาลิกันเต ประเทศสเปน
Bizerte ประเทศตูนิเซีย
บอร์โด ประเทศฝรั่งเศส (2003)
ไคโร ประเทศอียิปต์
กาซาบล็องกา ประเทศโมร็อกโก (1999)
ดาการ์ ประเทศเซเนกัล
เดอร์บัน ประเทศแอฟริกาใต้
เอลเช ประเทศสเปน
กดัญสก์ ประเทศโปแลนด์
อาบานา ประเทศคิวบา
ญิดดะฮ์ ประเทศซาอุดีอาระเบีย
เลสเตอร์ ประเทศอังกฤษ (2001)
ลียง ประเทศฝรั่งเศส
แม็ส ประเทศฝรั่งเศส
Oujda ประเทศโมร็อกโก
รังปุระ ประเทศบังกลาเทศ
โซล ประเทศเกาหลีใต้
สฟักซ์ ประเทศตูนิเซีย (1989)
สทราซบูร์ ประเทศฝรั่งเศส (2013)
ตูลง ประเทศฝรั่งเศส
อัซซัรกออ์ ประเทศจอร์แดน
ความสัมพันธ์นานาชาติ > เมืองคู่ค้า

สทราซบูร์ ประเทศฝรั่งเศส (2013)
แหล่งข้อมูลอื่น

| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ  สวีเดน  เช็กเกีย 
ภูมิศาสตร์:  มิวสิกเบรนซ์ พื้นที่ 
อื่น ๆ:  NARA  IdRef 
ภูมิอากาศในออราน
ย่านและเขตของออรานในแผนที่เก่า
อัลคอบูเราะฮ์

| อัลคอบูเราะฮ์ |
| --- | --- |
อัลคอบูเราะฮ์ที่ตั้งในประเทศโอมาน
พิกัด:  23°57′47″N 57°05′46″E﻿ / ﻿23.963°N 57.096°E﻿ / 23.963; 57.096
ประเทศ:  โอมาน
เขตผู้ว่าราชการ: เขตผู้ว่าราชการอัลบาฏินะฮ์เหนือ
ประชากร (2010)
 • ทั้งหมด: 42,119 คน
อัลคอบูเราะฮ์ (อาหรับ: الخابورة) เป็นเมืองในเขตผู้ว่าราชการอัลบาฏินะฮ์เหนือ, ประเทศโอมาน ใน ค.ศ. 2010 เมืองนี้มีประชากร 42,119 คน
อัรริซาละฮ์ (หนังสือของอัชชาฟิอี)

อัรริซาละฮ์ โดย อัชชาฟิอี (เสียชีวิต 820) ชื่อเต็ม กิตาบุรริซาละฮ์ ฟีอุศูลุลฟิกฮ์ (อาหรับ: كتاب الرسالة في أصول الفقه) "หนังสือการสื่อสารบนพื้นฐานความเข้าใจ (คือหลักนิติศาสตร์อิสลาม)") เป็นข้อความเกี่ยวกับหลักนิติศาสตร์อิสลาม
คำว่า ริซาละฮ์ ในภาษาอาหรับ หมายถึง "ข้อความ" หรือ "จดหมาย, การสื่อสาร" บทความของชาฟิอี ได้รับชื่อเนื่องจากเรื่องราวแบบดั้งเดิมแม้ว่าจะไม่ได้รับการยืนยันว่า ชาฟิอี แต่งผลงานเพื่อตอบสนองคำร้องขอจากมุฮัดดิษ ชั้นนำในบัศเราะฮ์คือ อับดุรเราะห์มาน อิบน์ มะฮ์ดีย์; เรื่องราวมีอยู่ว่า อิบน์ มะฮ์ดีย์ต้องการให้ชาฟิอี อธิบายความสำคัญนิติศาสตร์ของอัลกุรอาน และ ซุนนะฮ์ และ ริซาละฮ์ คือคำตอบของชาฟีอี
ในผลงานนี้ อัชชาฟิอี กล่าวกันว่าได้สรุปแหล่งที่มาของกฎหมายอิสลาม ไว้สี่แหล่ง แม้ว่าการแบ่งตามสี่ส่วนนี้จะมาจากนักตัฟซีรในภายหลังเกี่ยวกับงานนี้มากกว่าตัวชาฟิอีเอง
เนื้อหา

บทนำ
เกี่ยวกับอัลบะยาน (ปฏิญญาที่ชัดเจน)
เกี่ยวกับความรู้ทางกฎหมาย
เกี่ยวกับคัมภีร์ของอัลลอฮ์
เกี่ยวกับภาระผูกพันของมนุษย์ที่จะยอมรับอำนาจของท่านนบี
เกี่ยวกับการยกเลิกกฎหมายศักดิ์สิทธิ์
เกี่ยวกับหน้าที่
เกี่ยวกับธรรมชาติของคำสั่งห้ามของอัลลอฮ์และคำสั่งห้ามของท่านนบี
เกี่ยวกับประเพณี
เกี่ยวกับประเพณีเดี่ยว
เกี่ยวกับความเห็นพ้องต้องกัน (อิจญ์มาอ์)
เกี่ยวกับการเปรียบเทียบ (กิยาส)
เกี่ยวกับการวินิจฉัยส่วนตัว (อิจญ์ติฮาด)
เกี่ยวกับบุริมสิทธิ (อิสติห์ซาน)
เกี่ยวกับความไม่ลงรอยกัน (อิคติลาฟ)
ห้องสมุดสาธารณะเทศบาลกาซา

| ห้องสมุดสาธารณะเทศบาลกาซา |
| --- | --- |
مكتبة بلدية غزة العامة
th
ข้อมูลทั่วไป
สถานะ: ปิดทำการ
ประเภท: ห้องสมุดสาธารณะ
เมือง: นครกาซา
ประเทศ: รัฐปาเลสไตน์
พิกัด: 31°31′00″N 34°27′00″E﻿ / ﻿31.51667°N 34.45000°E﻿ / 31.51667; 34.45000
เปิดใช้งาน: กรกฎาคม พ.ศ. 2542
ปิดใช้งาน: พฤศจิกายน พ.ศ. 2566
เจ้าของ: เทศบาลนครกาซา
ข้อมูลทางเทคนิค
จำนวนชั้น: 3
ห้องสมุดสาธารณะเทศบาลกาซา (อาหรับ: مكتبة بلدية غزة العامة) เป็นเครือข่ายห้องสมุดที่ประกอบด้วยห้องสมุด 3 แห่ง ซึ่งสังกัดเทศบาลนครกาซา ห้องสมุดสาธารณะตั้งอยู่ในนครกาซา ตรงข้ามกับศูนย์วัฒนธรรมเด็กอัลกอฏาน (مركز القطان الثقافي للطفل) บนถนนอัลวะห์ดะฮ์ (شارع الوحدة) รัฐปาเลสไตน์ ถือเป็นสถานที่สำคัญทางวัฒนธรรมที่โดดเด่นแห่งหนึ่งในนครกาซา ให้บริการแก่ทุกภาคส่วนของสังคมปาเลสไตน์ ห้องสมุดปิดทำการในเดือนพฤศจิกายน พ.ศ. 2566 เนื่องด้วยผลกระทบจากสงครามอิสราเอล–ฮะมาส
การใช้บริการ

ห้องสมุดตั้งอยู่ในใจกลางนครกาซา ริมถนนอัลวะห์ดะฮ์ ทางตะวันออกของทางแยกเฎาะบัยฏ์ (อาคารอัลญะวะฮ์เราะฮ์ (برج الجوهرة) ) เปิดทำการทุกวัน ยกเว้นวันศุกร์ ตั้งแต่แปดนาฬิกาถึงสิบหกนาฬิกา สามารถสมัครใช้บริการห้องสมุดและเป็นสมาชิกเพื่อยืมหนังสือและส่งคืนในภายหลังตามที่ห้องสมุดกำหนด การสมัครสมาชิกใช้บัตรประจำตัวที่มีรูปถ่าย และรูปถ่ายอีกสองใบ รวมทั้งต้องชำระค่าธรรมเนียมจำนวน 20 เชเกลอิสราเอล และจะมีค่าธรรมเนียมในการต่ออายุทุกปีครั้งละ 10 เชเกล สามารถยืมหนังสือได้ครั้งละ 3 เล่ม
ประวัติ

ในเดือนเมษายน พ.ศ. 2539 เอาน์ ซะอ์ดี อัชชะวา (عون سعدي الشوا) นายกเทศมนตรีนครกาซาได้แสดงความปรารถนาส่วนตัวและความปรารถนาของเทศบาลในการจัดตั้งห้องสมุดสาธารณะในนครกาซาเพื่อให้บริการแก่คนทุกกลุ่มและทุกภาคส่วนของสังคม ดังนั้นจึงได้มีการลงนามข้อตกลงระหว่างเทศบาลและสภาอารยธรรมของเมืองเดิงแกร์กของฝรั่งเศส โดยตัวแทนคือมีแชล แดลบาร์ (Michel Delbard) เพื่อจัดหาเงินทุนสำหรับโครงการห้องสมุดเทศบาลนครกาซา เนื่องจากเมืองเดิงแกร์กมีเครือข่ายห้องสมุดที่ยอดเยี่ยม
เครือข่ายห้องสมุดเทศบาลนครกาซา

ในเขตเทศบาลนครกาซาประกอบด้วยห้องสมุด 3 แห่ง ได้แก่
ห้องสมุดสาธารณะเทศบาลนครกาซา
ห้องสมุดดัยอานา ตะมารี ศะบาฆ (مكتبة ديانا تماري صباغ)
ห้องสมุดศูนย์วัฒนธรรมโฮลส์ (Holst Cultural Center Library)
เครือข่ายห้องสมุดเทศบาลนครกาซา > ห้องสมุดสาธารณะเทศบาลนครกาซา

ห้องสมุดประกอบด้วยอาคารสองชั้นและชั้นใต้ดิน มีพื้นที่ทั้งหมดประมาณ 1,410 ตร.ม. พนักงานของเทศบาลนครกาซาแปดคนได้รับมอบหมายให้ไปปฏิบัติภารกิจที่ฝรั่งเศสเพื่อเรียนรู้วิธีการทางเทคนิคล่าสุดสำหรับการจัดการห้องสมุดสาธารณะ เทคโนโลยีสมัยใหม่ สื่อ และวิธีการที่ทันสมัยในการบริการประชาชน ห้องสมุดแห่งนี้ได้เปิดอย่างเป็นทางการเมื่อวันที่ 1 กรกฎาคม พ.ศ. 2542 ปัจจุบันมีหนังสือมากกว่า 22,000 เล่มในหลายภาษา
เครือข่ายห้องสมุดเทศบาลนครกาซา > ห้องสมุดดัยอานา ตะมารี ศะบาฆ

ตั้งอยู่ในศูนย์วัฒนธรรมเราะชาด อัชชะวา (مركز رشاد الشوا الثقافي) ซึ่งเปิดทำการก่อนห้องสมุดสาธารณะ โดยศูนย์วัฒนธรรมจัดตั้งขึ้นในปี พ.ศ. 2531 โดยได้รับเงินทุนและอุปกรณ์ที่จำเป็นจากนักธุรกิจชาวปาเลสไตน์ ฮัสซีบ ศะบาฆ (حسيب الصباغ) ซึ่งเสียชีวิตในปี พ.ศ. 2553 เขาตั้งชื่อห้องสมุดตามชื่อภรรยาของเขา ดัยอานา ตะมารี ศะบาฆ (ديانا تماري صباغ) เพื่อเป็นเกียรติแก่เธอภายหลังการเสียชีวิต ห้องสมุดมีพื้นที่ประมาณ 600 ตารางเมตร ให้บริการแก่ทุกภาคส่วนของสังคม และปัจจุบันห้องสมุดมีหนังสือมากกว่า 20,000 เล่มในภาษาอาหรับและภาษาอังกฤษ
เครือข่ายห้องสมุดเทศบาลนครกาซา > ห้องสมุดศูนย์วัฒนธรรมโฮลส์

ห้องสมุดแห่งนี้เป็นห้องสมุดที่เน้นให้บริการเด็ก ๆ และตั้งอยู่ในศูนย์วัฒนธรรมโฮลส์ (مركز هولست الثقافي) ห้องสมุดแห่งนี้มีส่วนให้ความรู้และห้องปฏิบัติการอินเทอร์เน็ตที่ใช้จัดหลักสูตรฝึกอบรมและให้ความรู้หลายหลักสูตร
ทรัพยากรห้องสมุด

ห้องสมุดมีทรัพยากรประมาณ 25,000 รายการในหลายภาษา ได้แก่ ภาษาอาหรับ ภาษาอังกฤษ ภาษาฝรั่งเศส และภาษาเยอรมัน ทรัพยากรเหล่านี้ได้แก่ วัสดุตีพิมพ์เช่น หนังสือและวารสาร วัสดุไม่ตีพิมพ์ ทรัพยากรโสตทัศนูปกรณ์เช่น แถบบันทึกวีดิทัศน์ และวัสดุอิเล็กทรอนิกส์เช่น ซีดีรอม
บริการห้องสมุด

ห้องสมุดมีบริการต่าง ๆ มากมาย เช่น บริการถ่ายเอกสาร บริการค้นหาอัตโนมัติเพื่ออำนวยความสะดวกในการค้นคว้าสำหรับผู้อ่าน และบริการสื่อโสตทัศน์
สาธารณรัฐประชาธิปไตยอาหรับซาห์ราวี

| สาธารณรัฐประชาธิปไตยอาหรับซาห์ราวี الجمهورية العربية الصحراوية الديمقراطية (อาหรับ) República Árabe Saharaui Democrática (สเปน) |
| --- | --- |
   ธงชาติ    ตราแผ่นดิน  
คำขวัญ: الحرية والديمقراطية والوحدة "Libertad, Democracia, Unidad" (Spanish) "เสรีภาพ ประชาธิปไตย ยุติธรรม"
เพลงชาติ: ยาบะนีย์อัสซะฮะรา 

สถานะ: ดินแดนพิพาท สหประชาชาติ มีรัฐสมาชิกยอมรับ 45 จาก 193 ประเทศ 
เมืองหลวง และเมืองใหญ่สุด: เอลอาอายุน
ภาษาราชการ: - ภาษาอาหรับ (โดยนิตินัย)1  - ภาษาสเปนและภาษาฝรั่งเศส (ใช้กันอย่างกว้างขวาง)  - ภาษาเบอร์เบอร์และภาษาอาหรับฮัสซานียะ (พูดในท้องถิ่น)
เดมะนิม: ซาห์ราวี
การปกครอง: รัฐเดี่ยว พรรคเดียว สาธารณรัฐระบบกึ่งประธานาธิบดี

• ประธานาธิบดี : บราฮีม กาลี
• นายกรัฐมนตรี : Bouchraya Hammoudi Bayoun
 
เอกราช (ยังเป็นที่ขัดแย้ง2)

• สเปนถอนกำลังออกไป : 14 พฤศจิกายน พ.ศ. 2518
 
พื้นที่
• รวม: 266,000 ตารางกิโลเมตร (103,000 ตารางไมล์) (77)
• แหล่งน้ำ (%): น้อยมาก
ประชากร
• พ.ศ. 2564 ประมาณ: 513,000 คน (165)
• ความหนาแน่น: 0.37 หรือ 1.9 ต่อตารางกิโลเมตร (1.0 หรือ 4.9 ต่อตารางไมล์) (236)
สกุลเงิน: ดีร์แฮมโมร็อกโก, เปเซตาซาห์ราวี
เขตเวลา: UTC+0 (UTC)
• ฤดูร้อน (เวลาออมแสง): GMT
รหัสโทรศัพท์: 2123
โดเมนบนสุด: .ma (.eh ถูกจองไว้แต่ไม่ได้ใช้)
1ภาษาอาหรับเป็นภาษาทางการของทั้งโมร็อกโกและสาธารณรัฐประชาธิปไตยอาหรับซาห์ราวีซึ่งอ้างอธิปไตยเหนือดินแดนแห่งนี้ 2ส่วนใหญ่ปกครองโดยโมร็อกโกในฐานะจังหวัดทางใต้ (Southern Provinces) ส่วนขบวนการแนวร่วมโปลีซารีโอครอบครองพื้นที่หลังแนวกำแพงพรมแดนในฐานะเขตเสรีในนามของสาธารณรัฐประชาธิปไตยอาหรับซาห์ราวี 3เป็นรหัสสำหรับโมร็อกโก; สหภาพโทรคมนาคมนานาชาติ (ITU) ยังไม่ออกรหัสสำหรับเวสเทิร์นสะฮาราเป็นการเฉพาะ
บทความนี้เกี่ยวกับรัฐบาลพลัดถิ่น สำหรับดินแดน ดูที่ เวสเทิร์นสะฮารา
สาธารณรัฐประชาธิปไตยอาหรับซาห์ราวี (อังกฤษ: Sahrawi Arab Democratic Republic, SADR; อาหรับ: الجمهورية العربية الصحراوية الديمقراطية; สเปน: República Árabe Saharaui Democrática, RASD) เป็นรัฐบาลพลัดถิ่นจัดตั้งโดยแนวร่วมโปลีซารีโอเมื่อ 27 กุมภาพันธ์ พ.ศ. 2519 ปัจจุบันควบคุมบริเวณเวสเทิร์นสะฮาราที่เคยเป็นอาณานิคมของสเปน โมร็อกโกได้เข้าควบคุมและบริหารดินแดนส่วนใหญ่ในเขตดังกล่าวในนามของจังหวัดเซาเทิร์น ในขณะที่แนวร่วมโปลีซารีโอกล่าวว่าการปกครองของโมร็อกโกเป็นการรุกราน โดยแนวร่วมนี้มีอำนาจควบคุมบริเวณแนวชายแดนที่ติดต่อกับแอลจีเรีย ซึ่งแนวร่วมเรียกพื้นที่ดังกล่าวว่า "เขตอิสระ"
ประวัติศาสตร์

หลังจากสเปนถอนตัวออกไปจากเวสเทิร์นสะฮารา ทั้งสเปน โมร็อกโกและมอริเตเนียได้ร่วมลงนามในสนธิสัญญามาดริดทำให้ทั้งโมร็อกโกและมอริเตเนียต้องการผนวกดินแดนนี้ ไม่มีการยอมรับในระดับนานาชาติต่อการประกาศเอกราชของแนวร่วมโปลีซารีโอ โดยแนวร่วมกล่าวว่าดินแดนนี้เป็นดินแดนของชนพื้นเมืองซาห์ราวี แนวร่วมได้ประกาศตั้งสาธารณรัฐที่บีรละห์ลูในเวสเทิร์นสะฮาราเมื่อ27 กุมภาพันธ์ พ.ศ. 2519 โดยแนวร่วมประกาศว่าต้องการความเป็นเอกภาพภายในดินแดนหลังจากสเปนถอนตัวออกไป บีรละห์ลูยังคงเป็นดินแดนที่ถูกฝ่ายแนวร่วมควบคุมไว้หลังการลงนามในสนธิสัญญาสงบศึก พ.ศ. 2534 โปลีซารีโอกล่าวว่าเมืองเอลอาอายุนที่ถูกโมร็อกโกยึดครองคือเมืองหลวงของสาธารณรัฐ การดำเนินการทางธุรกิจส่วนใหญ่เกิดในค่ายผู้อพยพในแอลจีเรียซึ่งเป็นที่อยู่ของชาวซาห์ราวีลี้ภัย
โครงสร้างรัฐบาล

โครงสร้างสูงสุดของสาธารณรัฐคือประธานาธิบดีแห่งเวสเทิร์นสะฮารา ปัจจุบันคือ นาย บราฮีม กาลี และนายกรัฐมนตรีคนปัจจุบันคือ อับดุลกาเดร์ ตาเลบ อูมัร โครงสร้างรัฐบาลประกอบด้วยสภารัฐมนตรีที่มีนายกรัฐมนตรีเป็นผู้นำ อำนาจตุลาการที่เป็นของประธานาธิบดี และสมัชชาแห่งชาติซาห์ราวีซึ่งมีโฆษกคนปัจจุบันคือ มาห์ฟูด อาลี เบยบา หลังจากมีการประกาศใช้รัฐธรรมนูญใน พ.ศ. 2519 แล้ว ได้มีการแก้ไขอีกหลายครั้ง
ได้มีการจัดตั้งระบบศาล ซึ่งมีทั้งศาลท้องถิ่นและศาลสูง แต่เนื่องจากเป็นรัฐบาลพลัดถิ่น โครงสร้างต่าง ๆ จึงไม่ได้ทำงานโดยสมบูรณ์ สถาบันคู่ขนานกับโครงสร้างรัฐบาลอื่น ๆอยู่ในแนวร่วมโปลีซารีโอ ทำให้มีการซ้อนเหลื่อมระหว่างพรรคและสถาบันต่าง ๆ สมัชชาแห่งชาติในปัจจุบันมีบทบาทน้อยมากในการออกกฎหมาย
พื้นที่ครอบครอง

สาธารณรัฐประชาธิปไตยอาหรับซาห์ราวีในปัจจุบันมีรัฐบาลบริหารงานในค่ายผู้อพยพชาวซาห์ราวีซึ่งอยู่ที่จังหวัดตินดุฟในแอลจีเรียตะวันตก โดยผู้นำอยู่ในค่ายราบัวนี ทางใต้ของจังหวัดทินดอฟ แม้ว่าสำนักงานบางแห่งอยู่ในเวสเทิร์นสะฮาราที่เมืองบีรละห์ลูและตีฟารีตี ซึ่งเป็นพื้นที่ที่ขบวนการโปลีซารีโอควบคุมอยู่ ความเป็นอิสระยังไม่แน่ชัด โดยขบวนการโปลีซารีโอและแอลจีเรียประกาศรับรองรัฐบาลพลัดถิ่น และอยู่นอกค่ายผู้อพยพ แต่มีข้อโต้แย้งจากอดีตสมาชิกขบวนการโปลีซารีโอและผู้สังเกตการณ์ภายนอก ความช่วยเหลือจากต่างชาติส่วนใหญ่ที่มีให้กับผู้อพยพมาจากข้าหลวงใหญ่ผู้ลี้ภัยแห่งสหประชาชาติ
รัฐธรรมนูญ

รัฐธรรมนูญ พ.ศ. 2542 ของสาธารณรัฐประชาธิปไตยอาหรับซาห์ราวีมีลักษณะใกล้เคียงกับระบอบรัฐสภาของยุโรป แต่มีบางมาตราที่ดำเนินการไม่ได้จนกว่าจะได้รับเอกราชที่แท้จริง ตามรัฐธรรมนูญ ผู้นำรัฐเป็นเลขาธิการทั่วไปของขบวนการโปลีซารีโอในช่วงเวลาที่เรียกว่าก่อนได้รับเอกราช และเป็นรัฐบาลเฉพาะกาลเมื่อได้รับเอกราช และกำหนดการเปลี่ยนผ่านในระยะแรกหลังได้รับเอกราช โดยสาธารณรัฐประชาธิปไตยอาหรับซาห์ราวีได้ประกาศเป็นรัฐบาลของเวสเทิร์นสะฮารา นอกจากนั้นยังกำหนดให้ใช้ระบบพรรคการเมืองแบบหลายพรรคและยอมรับระบบตลาด ได้กำหนดความหมายของชาวซาห์ราวีว่าเป็นชาวอาหรับหรือแอฟริกันที่เป็นมุสลิม และใช้ภาษาอาหรับเป็นภาษาราชการ ยอมรับหลักการสิทธิมนุษยชน และแนวคิดสหภาพอาหรับมักเรบและอาหรับทั้งหมด
การยอมรับในระดับนานาชาติ

ในปัจจุบันมี 43 ประเทศที่ยอมรับว่าสาธารณรัฐประชาธิปไตยอาหรับซาห์ราวีเป็นตัวแทนของเวสเทิร์นสะฮารา ส่วนใหญ่อยู่ในแอฟริกาและประเทศในโลกที่สาม มีประเทศที่ถอนการรับรองก่อนหน้านี้ออกไป 22 ประเทศ และมี 12 ประเทศที่ระงับความสัมพันธ์ทางการทูต ในปัจจุบันมีสถานทูตของสาธารณรัฐประชาธิปไตยอาหรับซาห์ราวีใน 13 ประเทศ ในทางตรงกันข้าม กลุ่มประเทศพันธมิตรอาหรับและอีก 25 ประเทศรับรองการผนวกเวสเทิร์นสะฮาราของโมร็อกโก
แม้ว่าจะไม่มีตัวแทนในสหประชาชาติ สาธารณรัฐประชาธิปไตยอาหรับซาห์ราวีถือเป็นสมาชิกที่สมบูรณ์ของสหภาพแอฟริกาตั้งแต่ พ.ศ. 2527 โมร็อกโกได้ประท้วงด้วยการลาออกจากสหภาพแอฟริกา และเป็นประเทศเดียวในแอฟริกาที่ไม่ได้เป็นสมาชิกนับตั้งแต่แอฟริกาใต้เข้าเป็นสมาชิกอีกครั้งใน พ.ศ. 2537 นอกจากนั้น สาธารณรัฐประชาธิปไตยอาหรับซาห์ราวียังเป็นสมาชิกพันธมิตรเชิงกลยุทธเอเชีย-แอฟริกาที่มีการชัดประชุมใน พ.ศ. 2548 โดยโมร็อกโกได้ถอนตัวเพื่อประท้วงการเข้าร่วมของสาธารณรัฐประชาธิปไตยอาหรับซาห์ราวี  
ใน พ.ศ. 2549 สาธารณรัฐประชาธิปไตยอาหรับซาห์ราวีเข้าร่วมในการประชุมพรรคการเมืองแห่งลาตินอเมริกนและแคริบเบียน  ใน พ.ศ. 2553 สถานทูตสาธารณรัฐประชาธิปไตยอาหรับซาห์ราวีในนิคารากัวได้เข้าร่วมการเปิดประชุมสภาอเมริกากลางสาธารณรัฐประชาธิปไตยอาหรับซาห์ราวีไม่ได้เป็นสมาชิกทั้งพันธมิตรอาหรับหรือสหภาพอาหรับมักเรบ ซึ่งมีโมร็อกโกเป็นสมาชิก
ปัญหาสิทธิเหนือเวสเทิร์นสะฮารา

ในแผนสันติภาพล่าสุดของสหประชาชาติที่เสนอโดยเจมส์ เบเกอร์และโคฟี อันนัน เลขาธิการทั่วไปแห่งสหประชาชาติได้เสนอแผนเกี่ยวกับเวสเทิร์นสะฮาราให้สาธารณรัฐประชาธิปไตยอาหรับซาห์ราวีถูกแทนที่ด้วยรัฐบาลเวสเทิร์นสะฮารามีระยะเวลา 5 ปี โดยให้โมร็อกโกเป็นที่ปรึกษาก่อนจะได้รับเอกราช แต่แผนนี้ต้องระงับไปเพราะโมร็อกโกไม่เห็นด้วย
ในเดือนเมษายน พ.ศ. 2550 รัฐบาลโมร็อกโกเสนอให้มีการจัดตั้งเขตปกครองตนเองในเวสเทิร์นสะฮาราและได้เสนอต่อสภาความมั่นคงแห่งสหประชาชาติเมื่อกลางเดือนเมษายน พ.ศ. 2550 และนำไปสู่ความพยายามให้มีการเจรจาเพื่อแก้ไขปัญหาทางการเมืองเกี่ยวกับสิทธิเหนือดินแดนเวสเทิร์นสะฮาราแต่ก็เกิดปัญหาขิ้นเมื่อเวสเทิร์นสะฮาราไม่เห็นด้วย
วันสำคัญของชาติ

| วันที่ | ชื่อ | เหตุการณ์ /หมายเหตุ |
| --- | --- | --- |
| 27 กุมภาพันธ์ | วันชาติ | วันก่อตั้งสาธารณรัฐเมื่อ พ.ศ. 2519 |
| 10 พฤษภาคม | วันก่อตั้งแนวร่วมโปลีซารีโอ | พ.ศ. 2516 |
| 20 พฤษภาคม | วันปฏิวัติ 20 พฤษภาคม | การเริ่มต้นต่อสู้เพื่อขับไล่สเปนใน พ.ศ. 2516 |
| 5 มิถุนายน | วันกองทัพที่หายไป | รำลึกถึงชาวซาห์ราวีที่สูญหายไป |
| 9 มิถุนายน | วันMartyrs | วันตายของEl-Ouali พ.ศ. 2519 |
| 17 มิถุนายน | Zemla Intifada | การลุกฮือของฮารากัต ตะห์รีร ที่ เอลอาอายุน พ.ศ. 2513 |
| 12 ตุลาคม | วันเอกภาพแห่งชาติ | เฉลิมฉลองการประชุมที่ อาลิน เบน ติลี  พ.ศ. 2518 |
วันสำคัญของชาติ > วันทางศาสนาอิสลาม

วันหยุดที่ใช้ ปฏิทินอิสลาม
| วันที่ | ชื่อ | หมายเหตุ |
| --- | --- | --- |
| Dhul Hijja 10 | Eid al-Adha | ศีลอด |
| Shawwal 1 | Eid al-Fitr | สิ้นสุดรอมดอน |